Juliet Rhys-Williams

Gwleidydd o'r Deyrnas Unedig, o dras Gymreig, oedd Juliet Rhys-Williams (17 Rhagfyr 1898 – 18 Medi 1964), a gaiff ei hadnabod yn bennaf fel awdur, gwleidydd ac economegydd. Roedd hi'n wleidydd Prydeinig a fu'n aelod o'r Blaid Genedlaethol Ryddfrydol, y Blaid Ryddfrydol a'r Blaid Geidwadol yn olynol.

Manylion personol
Ganed Juliette Evangeline Glyn ar 17 Rhagfyr 1898 yn Essex, yn ferch i Clayton Louis Glyn, bargyfreithiwr, a'i wraig Elinor Glyn. Cafodd ei haddysg yn Eastbourne, ac ymunodd â'r Voluntary Aid Detachment yn 15 oed, ar ddechrau'r Rhyfel Byd Cyntaf.

Ymhlith yr anrhydeddau a gyflwynwyd iddi am ei gwaith mae'r canlynol: OBE i Fenywod.

Gyrfa
Dechreuodd ei gyrfa fel ysgrifennydd preifat i Gyfarwyddwr Hyfforddiant a Dyletswyddau Staff yn y Morlys (Admiralty) ym 1918, gan ddod yn ysgrifennydd preifat i Ysgrifennydd Seneddol y Weinyddiaeth Drafnidiaeth rhwng 1919 a 1920. Yna, gweithiodd am gyfnod i Syr Rhys Rhys-Williams, barwnig 1af, a phriododd y ddau ym 1921. Wedi hynny, roedd hi'n aml yn cael ei hadnabod fel yr Arglwyddes Williams.

Ym 1943 daeth yn Ysgrifennydd Anrhydeddus Ffederasiwn Rhyddfrydol y Menywod ac ym 1944 daeth yn Gadeirydd Pwyllgor Cyhoeddiadau a Chyhoeddusrwydd y Blaid Ryddfrydol, gan wasanaethu am ddwy flynedd. Roedd hi'n aelod o Gyngor llywodraethol y Blaid Ryddfrydol.

Cyhoeddwyd ei syniadau ar ddiwygio treth incwm gan y Blaid Ryddfrydol. Ymladdodd yn etholiad cyffredinol 1945 fel ymgeisydd y Blaid Ryddfrydol dros Ilford North ond ymddiswyddodd ar ôl anghydfod ar faterion polisi gydag arweinwyr ei phlaid. Yn ddiweddarach ymunodd â'r Blaid Geidwadol, bu'n ysgrifennydd (1947-1958) ac yn gadeirydd (o 1958 ymlaen) y Mudiad Unedig Ewrop a golygydd European Review. Serch hynny, roedd hi yn erbyn llofnodi Cytundeb Rhufain ac ymgyrchodd yn egnïol yn erbyn ymuno â'r Farchnad Gyffredin.

Aelodaeth o sefydliadau addysgol

Aelodaeth o grwpiau a chymdeithasau

Gweler hefyd
Rhestr o wyddonwyr o Gymru

Cyfeiriadau

Categori:Prosiect Wici Môn
Categori:Merched y 19eg ganrif‎
Categori:Genedigaethau 1898
Categori:Marwolaethau 1964